als_Latn dik_Latn sag_Latn
Prokuroria merr në pyetje për rreth dy orë këngëtaren Rezarta Shkurta për sherrin me "grushte" me kolegen e saj, Rozana Radi, të ndodhur pas mesnatës së datës 6 dhjetor në kryeqytet. Ka qenë prokurori i çështjes, Ervin Karanxha, i cili javën e kaluar ka dërguar në adresë të dy këngëtarëve flet-thirrjet për t'u paraqitur në institucionin e akuzës për të dhënë versionin e tyre për ngjarjen. E para që është paraqitur pasditen e djeshme në prokurori ka qenë këngëtarja Rezarta Shkurta, e cila ishte "kamufluar" për të mos rënë në sy. Ka qenë ora 13:30 minuta kur këngëtarja Shkurta e veshur me një pallto të bardhë, me një kapele rreth dhe një palë syza të zeza ka hyrë në prokurori për të dalë pas dy rreth orësh, konkretisht 15:30 minuta.
Mësohet se pyetja e saj nga prokurori Karanxha është bërë me cilësinë e deklarueses dhe personit që ka dijeni për ngjarjen. Ndërsa, mesditën e sotme, konkretisht në ora 12:00 pritet që në prokurori të paraqitet këngëtarja Rozana Radi, e cila në kallëzimin e saj në polici pretendon se është qëlluar nga kolegia Shkurta me ndihmën e bashkëshortit të saj. Gjatë mesditës së sotme, pritet që këngëtarja Radi të japë versionin e saj për ngjarjen e 6 dhjetorit, ku dy këngëtaret u përfshinë në një konflikt fizik pas atyre debateve mes tyre.
Burimet zyrtare të institucionit të akuzës sqaruan e Shkurta përveç se "rrëfeu" historinë e zënkës së saj me kolegen Radi, i faturoi kësaj të fundit edhe nisjen e sherrit fizik të mesnatës së 6 dhjetorit në afërsi të Liqenit Artificial pranë një lokali ku kishin lënë takim për sqarimin e sherrit mes tyre. Sherr ky që, sipas akuzës, kishte filluar këtu e mbi 8 muaj më parë në një realit-show në Kosovë të quajtur "Vip-Shtëpia", ku mes tyre kishte plasur një konflikt për mirëmbajtjen e shtëpisë.
Mësohet se Shkurta ka nisur rrëfimin e dëshmisë së saj, që nga zënka në Kosovë, "lufta e heshtur" mes tyre për sukseset e arritura në aspektin profesional e deri te provokimet e herë pas hershme të këngëtares Radi karshi saj. "Që nga zënka në Kosovë, mes nesh nuk ka pasur një komunikim. Herë pas herë jam provokuar nga Rozana Radi, por i jam shmangur. Natën e finale të koncertit "Kënga Magjike" e kam uruar për këngën, urim të cilin ajo e keqinterpretoi në një emision televiziv duke gënjyer e mashtruar", - mësohet të ketë thënë ndër të tjera Shkurta para prokurorit. Më pas, sipas saj, zënka mes tyre ka filluar në rrjetin social "Facebook" dhe me mesazhe telefonike. Mesazhe këto që me kërkesë të Radit, sipas deklarueses Shkurta, është kryer takimi për t'u sqaruar në 02:00 pas mesnatës së datës 6 dhjetor.
"Kam shkuar bashkë me bashkëshortin, por gjendja e rënduar psikologjike me të shara dhe ofendime nëpërmjet telefonit, si dhe debati i filluar që në pamje të parë sy më sy, solli veprime fizike që gjendja doli jashtë kontrollit", - mësohet të ketë thënë Shkurta para prokurorit Karanxha. Sipas saj, nuk ka mundur të evitojë përplasjen fizike as bashkëshorti, për shkak se kolegia Radi ishte shumë vulgare dhe agresive.
als_Latn als_Latn als_Latn als_Latn als_Latn